PMIndiaData/PMIndiaSum huggingface dataset:
ଭାରତ ଏବଂ ସଂଯୁକ୍ତ ଆରବ ଏମିରାତ (ୟୁଏଇ) ମଧ୍ୟରେ ଶିଳ୍ପ ଓ ଆଧୁନିକ ପ୍ରଯୁକ୍ତି କ୍ଷେତ୍ରରେ ସହଯୋଗ ପାଇଁ ରାଜିନାମା ପ୍ରସ୍ତାବକୁ କେନ୍ଦ୍ର ମନ୍ତ୍ରୀମଣ୍ଡଳର ମଞ୍ଜୁରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର ମନ୍ତ୍ରୀମଣ୍ଡଳ ଆଜି ଭାରତ ଏବଂ ସଂଯୁକ୍ତ ଆରବ ଏମିରାତ (ୟୁଏଇ) ମଧ୍ୟରେ ଶିଳ୍ପ ଓ ଆଧୁନିକ ପ୍ରଯୁକ୍ତି କ୍ଷେତ୍ରରେ ସହଯୋଗ ପାଇଁ ଦ୍ୱିପାକ୍ଷିକ ରାଜିନାମା (ଏମଓୟୁ) ହସ୍ତାକ୍ଷର ପ୍ରସ୍ତାବକୁ ମଞ୍ଜୁରୀ ପ୍ରଦାନ କରିଛନ୍ତି । ଭାରତ ଏବଂ ସଂଯୁକ୍ତ ଆରବ ଏମିରାତ ମଧ୍ୟରେ ବଢି ଚାଲିଥିବା ଆର୍ଥିକ ଓ ବାଣିଜ୍ୟିକ ସମ୍ପର୍କ ଉଭୟ ଦେଶର ଦ୍ରୁତ ବଦଳୁଥିବା ତଥା ଗଭୀର ଦ୍ୱିପାକ୍ଷିକ ସମ୍ପର୍କକୁ ଦୃଢ ଏବଂ ମଜବୁତ କରିବାରେ ସହାୟକ ହେବ । ଭାରତ- ୟୁଏଇ ଦ୍ୱିପାକ୍ଷିକ ବାଣିଜ୍ୟ ୧୯୭୦ ଦଶକରେ ବାର୍ଷିକ ୧୮୦ ନିୟୁତ ଆମେରିକୀୟ ଡଲାର (୧୩୭୩ କୋଟି ଟଙ୍କା) ଥିବାବେଳେ ଭାରତ ସଂଯୁକ୍ତ ଆରବ ଏମିରାତକୁ, ଚୀନ ଓ ଆମେରିକା ପରେ ୨୦୧୯-୨୦ ବର୍ଷ ପାଇଁ ତୃତୀୟ ସବୁଠାରୁ ବଡ ବ୍ୟାବସାୟିକ ଭାଗୀଦାର ଭାବେ ଗ୍ରହଣ କରିବା ପରେ ଏହା ୬୦ ବିଲିୟନ ଆମେରିକୀୟ ଡଲାର (୪.୫୭ ଲକ୍ଷ କୋଟି ଟଙ୍କା)କୁ ବୃଦ୍ଧି ପାଇଛି । ଏହାବ୍ୟତୀତ ୟୁଏଇ ଭାରତର ଦ୍ୱିତୀୟ ସବୁଠାରୁ ବଡ ରପ୍ତାନୀ ଗନ୍ତବ୍ୟ ପାଲଟିଛି (ଯୁକ୍ତରାଷ୍ଟ୍ର ଆମେରିକା ପରେ) । ୨୦୧୯-୨୦ ବର୍ଷରେ ୨୯ ବିଲିୟନ ଆମେରିକୀୟ ଡଲାର (୨.୨୧ ଲକ୍ଷ କୋଟି ଟଙ୍କା)ର ରପ୍ତାନୀ ହୋଇଛି । ଆକଳନ କରା ଯାଉଥିବା ୧୮ ବିଲିୟନ ଆମେରିକୀୟ ଡଲାର (୧.୩୭ ଲକ୍ଷ କୋଟି ଟଙ୍କା) ନିବେଶ ସହ ୟୁଏଇ ଭାରତର ଅଷ୍ଟମ ବୃହତ୍ତମ ନିବେଶକ ହୋଇପାରିଛି । ସେହିପରି ୟୁଏଇରେ ଭାରତୀୟ ପୁଞ୍ଜିନିବେଶ ପ୍ରାୟ ୮୫ ବିଲିୟନ ଆମେରିକୀୟ ଡଲାର (୬.୪୮ ଲକ୍ଷ କୋଟି ଟଙ୍କା) ରହିଛି । । ଭାରତ ଓ ୟୁଏଇ ମଧ୍ୟରେ ୧୮/୦୨/୨୦୨୨ରେ ଦ୍ୱିପାକ୍ଷିକ “ବ୍ୟାପକ ଅର୍ଥନୈତିକ ଭାଗିଦାରୀ ରାଜିନାମା” (ସିଇପିଏ) ସ୍ୱାକ୍ଷର ହୋଇଥିଲା । ଏହି ରାଜିନାମା ଦ୍ୱାରା ଆଗାମୀ ପାଞ୍ଚ ବର୍ଷ ମଧ୍ୟରେ ଭାରତ ଓ ୟୁଏଇ ମଧ୍ୟରେ ବାଣିଜ୍ୟ ୬୦ ବିଲିୟନ ଆମେରିକୀୟ ଡଲାର (୪.୫୭ ଲକ୍ଷ କୋଟି ଟଙ୍କା)ରୁ ୧୦୦ ବିଲିୟନ ଆମେରିକୀୟ ଡଲାର (୭.୬୩ ଲକ୍ଷ କୋଟି ଟଙ୍କା) ବୃଦ୍ଧି ପାଇବାର ସମ୍ଭାବନା ଅଛି । ଏହି ରାଜିନାମା ପ୍ରସ୍ତାବ ଅନୁଯାୟୀ ପାରସ୍ପରିକ ଲାଭପ୍ରଦ କ୍ଷେତ୍ର ଓ ସହଯୋଗ ପାଇଁ ନିମ୍ନ ପରିକଳ୍ପନାଗୁଡିକ କରାଯାଇଛି: ଶିଳ୍ପ କ୍ଷେତ୍ରରେ ଯୋଗାଣ ଶୃଙ୍ଖଳ ବ୍ୟବସ୍ଥାରେ ଥିବା ସ୍ଥିତିସ୍ଥାପକତାକୁ ମଜବୁତ କରିବା ନବୀକରଣ ଯୋଗ୍ୟ ଓ ଉର୍ଜା ଦକ୍ଷତା ବୃଦ୍ଧି ସ୍ୱାସ୍ଥ୍ୟ ଓ ଜୀବ ବିଜ୍ଞାନ ମହାକାଶ ବ୍ୟବସ୍ଥା କୃତ୍ରିମ ବୁଦ୍ଧିମତା ଶିଳ୍ପ ୪.୦ ସହାୟକ ପ୍ରଯୁକ୍ତି ମାନକୀକରଣ, ମେଟ୍ରୋଲଜି, ସାଦୃଶ୍ୟ ନିର୍ଦ୍ଧାରଣ, ମାନ୍ୟତା ଓ ହଲାଲ ପ୍ରମାଣନ ଏହି ରାଜିନାମା ପ୍ରସ୍ତାବର ଉଦ୍ଦେଶ୍ୟ ହେଲା ଉଭୟ ଦେଶର ବିକାଶଶୀଳ ଶିଳ୍ପ ସଂସ୍ଥାକୁ ନିବେଶ, ପ୍ରଯୁକ୍ତି ହସ୍ତାନ୍ତରଣ, ଶିଳ୍ପ ସଂସ୍ଥାଗୁଡିକରେ ପ୍ରମୁଖ ପ୍ରଯୁକ୍ତି ସ୍ଥାପନ କରିବା । ଏହାଦ୍ୱାରା ଅର୍ଥବ୍ୟବସ୍ଥାରେ ନିଯୁକ୍ତି ସୁଯୋଗ ସୃଷ୍ଟି ହେବାର ସମ୍ଭାବନା ରହିଛି । ଏହି ରାଜିନାମା ପ୍ରସ୍ତାବ କାର୍ଯ୍ୟାନ୍ୱୟନ ଦ୍ୱାରା ପାରସ୍ପରିକ ସହଯୋଗର ସମସ୍ତ କ୍ଷେତ୍ର ବିଶେଷ କରି ଅକ୍ଷୟ ଶକ୍ତି, କୃତ୍ରିମ ବୁଦ୍ଧିମତା, ଶିଳ୍ପ ଉପଯୋଗୀ ପ୍ରଯୁକ୍ତି ଏବଂ ସ୍ୱାସ୍ଥ୍ୟ ଓ ଜୀବ ବିଜ୍ଞାନ କ୍ଷେତ୍ରରେ ଗବେଷଣା ଓ ନବାଚାରକୁ ପ୍ରୋତ୍ସାହିତ କରିବ । ଏହାଦ୍ୱାରା ଏସବୁ କ୍ଷେତ୍ରର ବିକାଶ ହେବା ସହ ଘରୋଇ ଉତ୍ପାଦନ ବୃଦ୍ଧି, ରପ୍ତାନୀ ବୃଦ୍ଧି ଓ ଆମଦାନୀ ହ୍ରାସ ହୋଇପାରିବ । ରାଜିନାମା ପ୍ରସ୍ତାବରେ ସ୍ୱାକ୍ଷର କରିବା ଦ୍ୱାରା ଆତ୍ମନିର୍ଭର ଭାରତର ଲକ୍ଷ୍ୟ ପୂରଣ ହେବା ସହ ଭାରତକୁ ଆତ୍ମନିର୍ଭର ଦେଶ ଭାବେ ଗଢି ତୋଳିବା ପାଇଁ ମାନନୀୟ ପ୍ରଧାନମନ୍ତ୍ରୀଙ୍କ ଆହ୍ୱାନ ପୂରଣ ହୋଇପାରିବ ।
ଗୁଜୁରାଟର ଅମ୍ବାଜୀରେ ଏକ ଦୁର୍ଘଟଣାରେ ପ୍ରାଣହାନି ପାଇଁ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ଅମ୍ବାଜୀରେ ଘଟିଥିବା ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ସେ ମଧ୍ୟ ଏହି ଘଟଣାରେ ଆହତଙ୍କ ଶୀଘ୍ର ଆରୋଗ୍ୟ କାମନା କରିଛନ୍ତି । ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍‍ କରିଛି; ଗୁଜୁରାଟର ଅମ୍ବାଜୀରେ ଘଟିଥିବା ଦୁର୍ଘଟଣାରେ ଜୀବନ ହାନି ପାଇଁ ମୁଁ ମୁଁ ଅତ୍ୟନ୍ତ ଦୁଃଖିତ । ଅହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି । ପ୍ରଭାବିତ ଲୋକଙ୍କୁ ସମସ୍ତ ସମ୍ଭାବ୍ୟ ସହାୟତା ଯୋଗାଇ ଦିଆଯାଉଛି: ପ୍ରଧାନମନ୍ତ୍ରୀ ନରେନ୍ଦ୍ର
ସ୍ୱାସ୍ଥ୍ୟ ଓ ଔଷଧ କ୍ଷେତ୍ରରେ ସହଯୋଗ ଲାଗି ଭାରତ-ସ୍ୱାଜିଲ୍ୟାଣ୍ଡ ବୁଝାମଣାକୁ କ୍ୟାବିନେଟର ଅନୁମୋଦନ

ସ୍ୱାସ୍ଥ୍ୟ ଏବଂ ଔଷଧ କ୍ଷେତ୍ରରେ ସହଯୋଗ ଲାଗି ଭାରତ ଏବଂ ସ୍ୱାଜିଲ୍ୟାଣ୍ଡ ମଧ୍ୟରେ ସ୍ୱାକ୍ଷରିତ ବୁଝାମଣାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପିଛିଲା ଭାବେ ମଞ୍ଜୁରି ମିଳିଛି । ଏହି ଏମଓୟୁ 9 ଏପ୍ରିଲ 2018ରେ ସ୍ୱାକ୍ଷରିତ ହୋଇଥିଲା । ଏହି ବୁଝାମଣାରେ ନିମ୍ନୋକ୍ତ କ୍ଷେତ୍ରରେ ସହଯୋଗ ଲାଗି ବ୍ୟବସ୍ଥା ରହିଛି:- ଔଷଧ ଏବଂ ଫାର୍ମାସ୍ୟୁଟିକାଲ ଉତ୍ପାଦ; ମେଡ଼ିକାଲ ଉପଯୋଗ ଉତ୍ପାଦ; ସ୍ୱାସ୍ଥ୍ୟ ଗବେଷଣା; ସ୍ୱାସ୍ଥ୍ୟ ସରଞ୍ଜାମ; ଜନ ସ୍ୱାସ୍ଥ୍ୟ; ସଂକ୍ରାମକ ରୋଗ ନିୟନ୍ତ୍ରଣ ଏବଂ ଅନୁଧ୍ୟାନ; ସ୍ୱାସ୍ଥ୍ୟ ପର୍ଯ୍ୟଟନ ଏବଂ ଆପୋସ ସ୍ୱାର୍ଥ ଜଡ଼ିତ ଅନ୍ୟାନ୍ୟ କ୍ଷେତ୍ର ।
ଦ୍ୱାଦଶ ଯୋଜନା ଅବଧି ପରେ ଭାରତୀୟ ଔଦ୍ୟୋଗିକ ବ୍ୟାପାର ପ୍ରତିଷ୍ଠାନ ସମ୍ବନ୍ଧୀୟ ଯୋଜନା ଜାରି ରଖିବା ପ୍ରସ୍ତାବକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ତିନୋଟି ଆର୍ଥିକ ବର୍ଷ (2017-18 ଆର୍ଥିକ ବର୍ଷ ଠାରୁ ଆରମ୍ଭ କରି 2019-20 ଆର୍ଥିକ ବର୍ଷ ପର୍ଯ୍ୟନ୍ତ) ପାଇଁ ଭାରତୀୟ ଔଦ୍ୟୋଗିକ ବ୍ୟାପାର ପ୍ରତିଷ୍ଠାନ (IICA) ଯୋଜନାକୁ ଜାରି ରଖିବା ଏବଂ ଏହି ପ୍ରତିଷ୍ଠାନକୁ 18 କୋଟି ଟଙ୍କାର ଅନୁଦାନ ସହାୟତା ପ୍ରଦାନ ପ୍ରସ୍ତାବକୁ ମଞ୍ଜୁରି ପ୍ରଦାନ କରାଯାଇଛି । ଏହାଦ୍ୱାରା 2019-20 ଆର୍ଥିକ ବର୍ଷର ଶେଷ ସୁଦ୍ଧା ଏହି ପ୍ରତିଷ୍ଠାନ ଆତ୍ମନିର୍ଭରଶୀଳ ହୋଇପାରିବ । ପ୍ରଭାବ: – କର୍ପୋରେଟ ପ୍ରଶାସନର ଗୁରୁତ୍ୱପୂର୍ଣ୍ଣ କ୍ଷେତ୍ରଗୁଡ଼ିକ ମଧ୍ୟରେ ସାର୍ବଜନୀନ ଏବଂ ଘରୋଇ କ୍ଷେତ୍ରର ଭାଗିଦାରୀ ଦ୍ୱାରା ପ୍ରତିଷ୍ଠାନ ଦ୍ୱାରା ପରିଚାଳିତ ହେଉଥିବା ପ୍ରଶିକ୍ଷଣ କାର୍ଯ୍ୟକ୍ରମ, ଗବେଷଣାତ୍ମକ ଗତିବିଧି ଏବଂ ପ୍ରକଳ୍ପଗୁଡ଼ିକର ବିକାଶ କରାଯିବ ଏବଂ ଏହାର ଫଳସ୍ୱରୂପ ଛାତ୍ରଛାତ୍ରୀଙ୍କ ସହିତ ପେଶାଦାରଙ୍କ ନିୟୋଜନରେ ମଧ୍ୟ ବୃଦ୍ଧି ଘଟିବ । – ପ୍ରତିଷ୍ଠାନର ମୁଖ୍ୟ ଉଦ୍ଦେଶ୍ୟ ନିଜ ପ୍ରତିଷ୍ଠାନ ଏବଂ ରାଜସ୍ୱରେ ବୃଦ୍ଧି କରିବା ସହିତ କର୍ପୋରେଟ ଆଇନ କ୍ଷେତ୍ରରେ ଏକ ପ୍ରସିଦ୍ଧ ପ୍ରତିଷ୍ଠାନ ତିଆରି କରିବା । – IICAକୁ ଏକ ଜାତୀୟ ସ୍ତରର ଗୁରୁତ୍ୱ ବହନ କରୁଥିବା ପ୍ରତିଷ୍ଠାନରେ ପରିଣତ କରିବା ସହିତ ଏହାକୁ ବିକାଶର ଇଞ୍ଜିନରେ ପରିଣତ କରିବା ଓ ଏହା ମାଧ୍ୟମରେ ଆର୍ଥିକ ଗତିବିଧିକୁ ବିସ୍ତାର କରିବା ଲାଗି ପରିକଳ୍ପନା ହୋଇଛି । -ପେଶାଦାର କ୍ଷମତାରେ ଉନ୍ନତି ଦ୍ୱାରା ବିଦେଶ ସହିତ ବିକାଶ ଲାଭ କରୁଥିବା କର୍ପୋରେଟ କ୍ଷେତ୍ରରେ ନିଯୁକ୍ତି ସୁଯୋଗ ପ୍ରାପ୍ତ କରିବାରେ ପେଶାଦାରଙ୍କୁ ମଧ୍ୟ ସହାୟତା ମିଳିପାରିବ ବୋଲି ଆଶା କରାଯାଉଛି ।
ଗୋଆରେ ବିଭିନ୍ନ ବିକାଶ ପ୍ରକଳ୍ପର ଆଧାରଶିଳା ରଖିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୋଆର ଶ୍ୟାମା ପ୍ରସାଦ ମୁଖାର୍ଜୀ ଷ୍ଟାଡିୟମଠାରେ ଅନୁଷ୍ଠିତ ଏକ ଉତ୍ସବ ଅବସରରେ ମୋପା ବିମାନବନ୍ଦର ଏବଂ ତୁଆମଠାରେ ଇଲେକ୍ଟ୍ରୋନିକ ନଗରୀର ଶିଳାନ୍ୟାସ କରିଛନ୍ତି । ପ୍ରଧାନମନ୍ତ୍ରୀ ମାଇନ-ରୋଧୀ ଜାହାଜ ନିର୍ମାଣ ଭିତ୍ତି ପ୍ରକଳ୍ପ ଏବଂ ତରରକ୍ଷୀ ବାହିନୀ ପାଇଁ ୫ଟି ପଇଁତରା ଜାହାଜ ନିର୍ମାଣର ଆଧାର ଶିଳା ରଖିଛନ୍ତି । ଏହି ଅବସରରେ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ ଗୋଆରେ କିଛି ସପ୍ତାହ ତଳେ ବ୍ରିକ୍ସ ଶିଖର ସମ୍ମିଳନୀ ସଫଳତାର ସହ ଆୟୋଜନ କରିଥିବା ଟିମକୁ ଅଭିନନ୍ଦନ ଜଣାଇଥିଲେ । ଗୋଆର ଦ୍ରୁତ ପ୍ରଗତି ପାଇଁ ରାଜ୍ୟ ସରକାରଙ୍କୁ ସେ ପ୍ରଶଂସା କରିଥିଲେ । ବିମାନ ବନ୍ଦର ପ୍ରକଳ୍ପ ସମ୍ପର୍କରେ ସୂଚନା ଦେଇ ପ୍ରଧାନମନ୍ତ୍ରୀ କହିଥିଲେ ଯେ, ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀ ଦେଇଥିବା ପ୍ରତିଶ୍ରୁତି ଏବେ ପୂରଣ ହେବାକୁ ଯାଉଥିବାରୁ ସେ ବେଶ ଖୁସି । ଏହି ବିମାନ ବନ୍ଦର ପ୍ରକଳ୍ପ ପର୍ଯ୍ୟଟନ ଶିଳ୍ପର ବିକାଶ ଘଟାଇବା ସହ ଗୋଆ ପାଇଁ ଉପକାରସିଦ୍ଧ ସାବ୍ୟସ୍ତ ହେବ । ଇଲେକ୍ଟ୍ରୋନିକ ନଗରୀ ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ ଯେ, ଏବେ ଏଠାକାର ଯୁବ ପିଢୀ, ଆଧୁନିକତା ଏବଂ ଡିଜିଟାଲ ବ୍ୟବସ୍ଥା ପ୍ରଶିକ୍ଷିତ ଲୋକ ଗୋଆର ଭବିଷ୍ୟତ ଗଢୁଛନ୍ତି, ଯାହାକି ଭାରତର ପରିବର୍ତ୍ତନରେ ମଧ୍ୟ ସହାୟକ ହେବ । କେନ୍ଦ୍ର ସରକାରଙ୍କର ସାମ୍ପ୍ରତିକ ବିମୁଦ୍ରୀକରଣ ନିଷ୍ପତ୍ତି ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ ଯେ, ୮ ତାରିଖରେ ସରକାର ୫୦୦ ଓ ୧୦୦୦ ଟଙ୍କିଆ ନୋଟ ଅସିଦ୍ଧ ହେବା ଘୋଷଣା କରିବା ପରେ ଭାରତର ଜନତା ଶାନ୍ତିରେ ଶୋଇପାରିଛନ୍ତି । ହେଲେ କିଛି ମୁଷ୍ଟିମେୟ ଲୋକଙ୍କ ନିଦ ହଜିଯାଇଛି । ଭାରତର ସଚ୍ଚୋଟ ଓ ସରଳ ନାଗରିକଙ୍କ କଲ୍ୟାଣ ପାଇଁ ସରକାର ଏହି ପଦକ୍ଷେପ ନେଇଛନ୍ତି ଯାହାକି କଳାଧନର ଆତଙ୍କକୁ ରୋକିବାରେ ସହାୟକ ହେବ । ଦେଶର ଏହି ବିମୁଦ୍ରୀକରଣ ପ୍ରକ୍ରିୟାକୁ ସଫଳତାର ସହ ଆଗେଇ ନେବାରେ ସାଧାରଣ ନାଗରିକଙ୍କ କଷ୍ଟଲବ୍ଧ ଅବଦାନକୁ ପ୍ରଧାନମନ୍ତ୍ରୀ ଭୂୟସୀ ପ୍ରଶଂସା କରିବା ସହିତ ଧନ୍ୟବାଦ ଜଣାଇଛନ୍ତି । ସେ କହିଛନ୍ତି ଯେ, ଜନସାଧାରଣ ଯେଉଁ କଷ୍ଟ ସହୁଛନ୍ତି ତାହା ତାଙ୍କୁ ମଧ୍ୟ ବ୍ୟଥା ଦେଉଛି ଏବଂ ମନରେ ବହୁତ କଷ୍ଟ ହେଉଛି । ଏହା ଆମର କଦାପି ବେପରୁଆ ମନୋଭାବ ନୁହଁ । ସେ ଦାରିଦ୍ର୍ୟକୁ ଅତି ନିକଟରୁ ଦେଖିଛନ୍ତି ଏବଂ ଜନତାର ସମସ୍ୟାକୁ ଅଙ୍ଗେ ନିଭାଇଛନ୍ତି । ୨୦୧୪ ମସିହାରେ ଦେଶର ଜନତା ଏକ ଭ୍ରଷ୍ଟାଚାର ମୁକ୍ତ ରାଷ୍ଟ୍ର ଗଠନ ଉଦ୍ଦେଶ୍ୟରେ ତାଙ୍କୁ କ୍ଷମତାସୀନ କରାଇଥିଲେ ବୋଲି ପ୍ରଧାନମନ୍ତ୍ରୀ ସ୍ମରଣ କରିଥିଲେ । ତାଙ୍କ ସରକାର ଗତ ଦୁଇ ବର୍ଷ ମଧ୍ୟରେ କଳାଧନ ରୋକିବା ପାଇଁ ନେଇଥିବା ବିଭିନ୍ନ ପଦକ୍ଷେପ ସମ୍ପର୍କରେ ସେ ସମ୍ୟକ ସୂଚନା ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଯଦି ଆମ ଦେଶରୁ ଅର୍ଥ ଲୁଟ ହେଉଛି ଏବଂ ତାହା ଦରିଆପାରିକୁ ଚାଲିଯାଉଛି ତେବେ ଏହାକୁ ଖୋଜି ବାହାର କରିବା ଆମ କର୍ତ୍ତବ୍ୟ । ସେ କହିଥିଲେ ଯେ, ଉଚ୍ଚ ପାଦପଦବୀରେ ଆସୀନ ହେବା ଲାଗି ସେ ଜନ୍ମ ନେଇନାହାନ୍ତି । ସେ ନିଜ ପରିବାର, ଘର ଓ ସର୍ବସ୍ଵ ତ୍ୟାଗ କରି ଦେଶ ସେବାରେ ବାହାରିଛନ୍ତି ବୋଲି କହିଥିଲେ ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ବ୍ରିଟେନର ପୂର୍ବ ପ୍ରଧାନମନ୍ତ୍ରୀ ଡେଭିଡ କାମେରୁନ

ବ୍ରିଟେନର ପୂର୍ବତନ ପ୍ରଧାନମନ୍ତ୍ରୀ ଡେଭିଡ କାମେରୁନ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀ ମୋଦୀ ନଭେମ୍ବର ୨୦୧୫ରେ ତାଙ୍କ ସଫଳ ବ୍ରିଟେନ ଗସ୍ତକୁ ସ୍ମରଣ କରାଇଥିଲେ । ମିଷ୍ଟର କାମେରୁନଙ୍କ ସହଯୋଗ ଏବଂ ତାଙ୍କ ପ୍ରଧାନମନ୍ତ୍ରୀତ୍ଵ କାଳରେ ଭାରତ-ବ୍ରିଟେନ ସମ୍ବନ୍ଧ ଶକ୍ତିଶାଳୀ ହୋଇଥିବାରୁ ଶ୍ରୀ ମୋଦୀ ଧନ୍ୟବାଦ ଜଣାଇଥିଲେ । ଦୁଇ ନେତା ପରସ୍ପର ସ୍ଵାର୍ଥ ଜଡିତ ଆଞ୍ଚଳିକ ଏବଂ ବୈଶ୍ଵିକ ପ୍ରସଙ୍ଗ ଉପରେ ମଧ୍ୟ କଥାବାର୍ତ୍ତା ହୋଇଥିଲେ ।
ପ୍ରଧାନମନ୍ତ୍ରୀ ନଭେମ୍ବର ୮ ତାରିଖରେ ଶ୍ରୀ ସନ୍ଥ ଦ୍ୟାନେଶ୍ୱର ମହାରାଜ ପାଲଖୀ ମାର୍ଗ ଏବଂ ଶ୍ରୀ ସନ୍ଥ ତୁକାରାମ ମହାରାଜ ପାଲଖୀ ମାର୍ଗର ଚାରି ଲେନ୍‍ ପାଇଁ ଭିତ୍ତିପ୍ରସ୍ତର ସ୍ଥାପନ କରିବେ

ପାନ୍ଧରପୁରକୁ ଭକ୍ତଙ୍କ ଯାତାୟତକୁ ସୁଗମ କରିବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୮, ୨୦୨୧ ଅପରାହ୍ନ ୩.୩୦ ରେ ଭିଡିଓ କନଫରେନ୍ସି ମାଧ୍ୟମରେ ଶ୍ରୀ ସନ୍ଥ ଦ୍ୟାନେଶ୍ୱର ମହାରାଜ ପାଲଖୀ ମାର୍ଗର (ଏନ୍‍ଏଚ୍‍-୯୬୫) ଏବଂ ଶ୍ରୀ ସନ୍ଥ ତୁକାରାମ ମହାରାଜ ପାଲଖୀ ମାର୍ଗ (ଏନ୍‍ଏଚ୍‍-୯୬୫ଜି)ର ତିନିଟି ଭାଗର ଭିତ୍ତିପ୍ରସ୍ତର ସ୍ଥାପନ କରିବେ । ‘ପାଲଖୀ’ ପାଇଁ ଉତ୍ସର୍ଗୀକୃତ ପଦଚଳା ରାସ୍ତା ଏହି ଜାତୀୟ ରାଜପଥର ଉଭୟ ପାଶ୍ୱର୍ରେ ର୍ନିମାଣ ହେବ, ଯାହା ଭକ୍ତମାନଙ୍କୁ ମୁକ୍ତ ଏବଂ ନିରାପଦ ଯାତାୟାତ ଯୋଗାଇବ । ଦିଭେଘାଟରୁ ମୋହୋଲ ପର୍ଯ୍ୟନ୍ତ ପ୍ରାୟ ୨୨୧ କିଲୋମିଟର ସନ୍ଥ ଦ୍ୟାନେଶ୍ୱର ମହାରାଜ ପାଲଖୀ ମାର୍ଗ ଏବଂ ପାଟାସରୁ ଟୋଣ୍ଡାଲେ – ବୋଣ୍ଡାଲେ ପର୍ଯ୍ୟନ୍ତ ପ୍ରାୟ ୧୩୦ କିଲୋମିଟର ସନ୍ଥ ତୁକାରାମ ମହାରାଜ ପାଲଖୀ ମାର୍ଗ, ଉଭୟ ପାଶ୍ୱର୍ରେ ‘ପାଲଖୀ' ପାଇଁ ଉତ୍ସର୍ଗୀକୃତ ପାଦଚଲା ରାସ୍ତା ସହିତ ଚାରି ଲେନ ବିଶିଷ୍ଟ ହେବ, ଏହାର ଆନୁମାନିକ ମୂଲ୍ୟ ଯଥାକ୍ରମେ ୬୬୯୦ କୋଟିରୁ ଅଧିକ ଏବଂ ପ୍ରାୟ ୪୪୦୦ କୋଟି ଟଙ୍କା ହେବ । ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ପ୍ରାୟ ୨୨୩ କିଲୋମିଟରରୁ ଅଧିକ ର୍ନିମାଣ ଏବଂ ନବୀକରଣ ହୋଇଥିବା ସଡକ ପ୍ରକଳ୍ପକୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ, ଯାହାର ଆନୁମାନିକ ମୂଲ୍ୟ ୧୧୮୦ କୋଟି ଟଙ୍କାରୁ ଅଧିକ ହେବ ଏବଂ ପାନ୍ଧରପୁର ସହିତ ସଂଯୋଗ ବୃଦ୍ଧି ପାଇଁ ବିଭିନ୍ନ ଜାତୀୟ ରାଜପଥକୁ ସଂଯୋଗ କରିବ । ଏହି ପ୍ରକଳ୍ପଗୁଡ଼ିକରେ ମସ୍ୱାଦ – ପିଲିଭ – ପାନ୍ଧରପୁର (ଏନ୍‍ଏଚ୍‍ ୫୪୮ଇ), କୁର୍ଦ୍ଦୁୱାଡି – ପାନ୍ଧରପୁର (ଏନ୍‍ଏଚ୍‍ ୯୬୫ସି), ପାନ୍ଧରପୁର – ସାଙ୍ଗୋଲା (ଏନ୍‍ଏଚ୍‍ ୯୬୫ସି), ଏନ୍‍ଏଚ୍‍ ୫୬୧ଏର ତେମ୍ଭୁର୍ନି–ପାନ୍ଧରପୁର ବିଭାଗ ଏବଂ ଏନ୍‍ଏଚ୍‍ ୫୬୧ଏ ର ପାନ୍ଧରପୁର – ମଙ୍ଗଲୱେଧା – ଉମାଡି ବିଭାଗ ଅନ୍ତର୍ଭୁକ୍ତ । ଏହି ଅବସରରେ କେନ୍ଦ୍ର ସଡ଼କ ପରିବହନ ଓ ରାଜପଥ ମନ୍ତ୍ରୀ ଏବଂ ମହାରାଷ୍ଟ୍ରର ମୁଖ୍ୟମନ୍ତ୍ରୀ ଉପସ୍ଥିତ ରହିବେ ।
ଭାରତ-ମୋଜାମ୍ବିକ ମଧ୍ୟରେ କ୍ରୀଡା ଓ ଯୁବ ବ୍ୟାପାର କ୍ଷେତ୍ରର ବିକାଶ ପାଇଁ ବୁଝାମଣା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚଳିତ ବର୍ଷ ଜୁଲାଇ 7 ତାରିଖରେ ମୋଜାମ୍ବିକ ଗସ୍ତ ସମୟରେ ଭାରତ ଏବଂ ମୋଜାମ୍ବିକ ମଧ୍ୟରେ ଯୁବ ବ୍ୟାପାର ଏବଂ କ୍ରୀଡା କ୍ଷେତ୍ରରେ ହୋଇଥିବା ବୁଝାମଣାର ସୂଚନା କେନ୍ଦ୍ର କ୍ୟାବିନେଟକୁ ପ୍ରଦାନ କରାଯାଇଥିଲା । ସଂପୃକ୍ତ ବୁଝାମଣା ଏହି ଦୁଇ ଦେଶ ମଧ୍ୟରେ କ୍ରୀଡା କ୍ଷେତ୍ରର ବିକାଶ ସହିତ ଯୁବଗୋଷ୍ଠୀଙ୍କ ମଧ୍ୟରେ ବନ୍ଧୁତ୍ୱପୂର୍ଣ୍ଣ ବାତାରବରଣ ସୃଷ୍ଟି କରି ନୂତନ ଚିନ୍ତାଧାରାକୁ ପ୍ରୋତ୍ସାହିତ କରିବ । ଏହା ମଧ୍ୟ ଯୁବଗୋଷ୍ଠୀ ପାଇଁ ଅନ୍ତରାଷ୍ଟ୍ରୀୟ ସୁଯୋଗ ବୃଦ୍ଧି କରିବାରେ ସହାୟକ ହେବ ଏବଂ ଯୁବ ବ୍ୟାପାର ତଥା କ୍ରୀଡା କ୍ଷେତ୍ରରେ ବିଶେଷ ଜ୍ଞାନ ବୃଦ୍ଧି କରିବ ।
ପ୍ରଧାନମନ୍ତ୍ରୀ ମାଳଦ୍ୱୀପର ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିହଙ୍କୁ ସଫଳ ଅସ୍ତ୍ରୋପଚାର ପାଇଁ ଶୁଭେଚ୍ଛା ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାଳଦ୍ୱୀପର ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିହଙ୍କୁ ସଫଳ ଅସ୍ତ୍ରୋପଚାର ଏବଂ ଶୀଘ୍ର ଆରୋଗ୍ୟ ପାଇଁ ଶୁଭେଚ୍ଛା ଜଣାଇଛନ୍ତି । ମାଳଦ୍ୱୀପର ରାଷ୍ଟ୍ରପତିଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି; “ଏକ ସଫଳ ଅସ୍ତ୍ରୋପଚାର ଏବଂ ଶୀଘ୍ର ଆରୋଗ୍ୟ ପାଇଁ ମୁଁ ରାଷ୍ଟ୍ରପତି ଇବୁସୋଲିହଙ୍କୁ ମୋର ଶୁଭେଚ୍ଛା ଜଣାଉଛି ।” ମାଳଦ୍ୱୀପର ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିହ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ତାଙ୍କର ଶୁଭେଚ୍ଛା ବାର୍ତ୍ତା ପାଇଁ ଧନ୍ୟବାଦ ଜଣାଇଛନ୍ତି । ମାଳଦ୍ୱୀପର ରାଷ୍ଟ୍ରପତି ଟୁଇଟ୍‍ କରିଛନ୍ତି; “ସଦୟ ବକ୍ତବ୍ୟ ପାଇଁ ପ୍ରଧାନମନ୍ତ୍ରୀ ଆପଣଙ୍କୁ ଧନ୍ୟବାଦ ।”
ପ୍ରଧାନମନ୍ତ୍ରୀ ଜାନୁଆରୀ ୨୪ ତାରିଖ ଦିନ ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ୍‍ ପୁରସ୍କାର ବିଜେତାମାନଙ୍କ ସହ ଆଲୋଚନା କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ମାଧ୍ୟମରେ ୨୪ ଜାନୁୟାରୀ ୨୦୨୨ ରେ ମଧ୍ୟାହ୍ନ ୧୨ ଟା ସମୟରେ ପ୍ରଧାନ ମନ୍ତ୍ରୀ ରାଷ୍ଟ୍ରୀୟ ବାଲ ପୁରସ୍କାର (ପିଏମ୍‍ଆରବିପି) ପ୍ରାପ୍ତ ପିଲାଙ୍କ ସହ ଆଲୋଚନା କରିବେ । ବ୍ଲକ୍ ଚେନ୍ ଜ୍ଞାନକୌଶଳ ବ୍ୟବହାର କରି ୨୦୨୨ ଏବଂ ୨୦୨୧ ବର୍ଷ ପାଇଁ ପିଏମ୍‍ଆରବିପି ପୁରସ୍କାର ପ୍ରାପ୍ତ ପିଲାଙ୍କୁ ଡିଜିଟାଲ୍ ସାର୍ଟିଫିକେଟ୍ ପ୍ରଦାନ କରାଯିବ । ପୁରସ୍କାର ପ୍ରାପ୍ତ ପିଲାଙ୍କୁ ପ୍ରମାଣପତ୍ର ଦେବା ପାଇଁ ଏହି ଜ୍ଞାନକୌଶଳ ପ୍ରଥମ ଥର ପାଇଁ ବ୍ୟବହୃତ ହେଉଛି । ଭାରତ ସରକାର ପିଲାମାନଙ୍କୁ ନବସୃଜନ, ସାମାଜିକ ସେବା, ଶିକ୍ଷା, କ୍ରୀଡା, କଳା ଏବଂ ସଂସ୍କୃତି ଏବଂ ସାହସିକତା ଭଳି ଛଅଟି ବିଭାଗରେ ସେମାନଙ୍କର ଅତୁଳନୀୟ ସଫଳତା ପାଇଁ ପିଏମ୍‍ଆରବିପି ପୁରସ୍କାର ପ୍ରଦାନ କରୁଛନ୍ତି । ଚଳିତ ବର୍ଷ ପିଏମ୍‍ଆରବିପି–୨୦୨୨ ପାଇଁ ବାଲ ଶକ୍ତି ପୁରସ୍କାରର ବିଭିନ୍ନ ବର୍ଗରେ ସମଗ୍ର ଦେଶରୁ ୨୯ ଜଣ ପିଲାଙ୍କୁ ଚୟନ କରାଯାଇଛି । ପୁରସ୍କାର ପ୍ରାପ୍ତ ପିଲାମାନେ ପ୍ରତିବର୍ଷ ଗଣତନ୍ତ୍ର ଦିବସ ପରେଡରେ ମଧ୍ୟ ଭାଗ ନେଇଥାନ୍ତି । ପିଏମ୍‍ଆରବିପି ର ପ୍ରତ୍ୟେକ ପୁରସ୍କାର ପ୍ରାପ୍ତ ପିଲାଙ୍କୁ ଏକ ପଦକ, ନଗଦ ଏକ ଲକ୍ଷ ଟଙ୍କା ଏବଂ ପ୍ରମାଣପତ୍ର ପ୍ରଦାନ କରାଯାଇଥାଏ । ପିଏମ୍‍ଆରବିପି ୨୦୨୨ ବିଜେତାଙ୍କ ନଗଦ ପୁରସ୍କାର ରାଶି ସେମାନଙ୍କ ଆକାଉଣ୍ଟକୁ ସ୍ଥାନାନ୍ତରିତ କରାଯିବ ।
ପ୍ରଧାନମନ୍ତ୍ରୀ କେନିଆର ପୂର୍ବତନ ପ୍ରଧାନମନ୍ତ୍ରୀ ମାନ୍ୟବର ରାଇଲା ଆମୋଲୋ ଓଡିଙ୍ଗାଙ୍କୁ ସାକ୍ଷାତ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କେନିଆର ପୂର୍ବତନ ପ୍ରଧାନମନ୍ତ୍ରୀ ମାନ୍ୟବର ରାଇଲା ଆମୋଲୋ ଓଡିଙ୍ଗାଙ୍କୁ ଭେଟିଛନ୍ତି । ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି: “କେନିଆର ପୂର୍ବତନ ପ୍ରଧାନମନ୍ତ୍ରୀ ମୋର ବନ୍ଧୁ ମାନ୍ୟବର ରାଇଲା ଆମୋଲୋ ଓଡିଙ୍ଗାଙ୍କୁ ସାକ୍ଷାତ କରି ଆନନ୍ଦିତ । ଭାରତ ଓ କେନିଆରେ ତାଙ୍କ ସହିତ ହୋଇଥିବା ପୂର୍ବ କଥାବାର୍ତ୍ତାକୁ ମୁଁ ମନେ ପକାଉଛି । ଭାରତ ଏବଂ କେନିଆ ଦୃଢ ଦ୍ୱିପାକ୍ଷିକ ସମ୍ପର୍କକୁ ଉପଭୋଗ କରନ୍ତି ଏବଂ ଆମର ସମ୍ପର୍କକୁ ଆହୁରି ମଜବୁତ କରିବାକୁ ଆମେ ସ୍ୱାଗତ କରୁଛୁ ।”
ଭାରତ-ତିବ୍ବତ ସୀମା ସୁରକ୍ଷା ବଳ(ITBP)ର ସ୍ଥାପନା ଦିବସ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଭାରତ-ତିବ୍ବତ ସୀମା ସୁରକ୍ଷା ବଳ(ITBP)ର ସ୍ଥାପନା ଦିବସ ଅବସରରେ ଆଇଟିବିପି ପରିବାରକୁ ପ୍ରଧାନମନ୍ତ୍ରୀ ଶୁଭେଚ୍ଛା ଜଣାଇଛନ୍ତି । “ସ୍ଥାପନା ଦିବସ ଅବସରରେ ଆଇଟିବିପି ପରିବାରକୁ ଅଭିନନ୍ଦନ । ଏହି ବାହିନୀ ତା’ର ସାହାସିକତା ଏବଂ ମାନବିକ ମୁଲ୍ୟବୋଧ ପାଇଁ ନିଜର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିଛି । ହିମାଳୟ ସହିତ ଏହାର ନିବିଡତା ଏବଂ ଉଚ୍ଚ ଶିଖରରେ କଠିନ ଓ ମହନୀୟ କାର୍ଯ୍ୟକୁଶଳତା ପ୍ରଦର୍ଶନ କରିବାରେ ମଧ୍ୟ ଆଇଟିବିପି ବେଶ ଜଣାଶୁଣା,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଆନ୍ଧ୍ର  ପ୍ରଦେଶରେ ଜାତୀୟ ବୈଷୟିକ ଅନୁଷ୍ଠାନ (ଏନ୍.ଆଇ.ଟି) ପ୍ରତିଷ୍ଠା ପ୍ରସ୍ତାବକୁ କେନ୍ଦ୍ର କ୍ୟାବିନେଟର ମଂଜୁରୀ

ଆନ୍ଧ୍ର ପ୍ରଦେଶରେ ଏକ ନେସନାଲ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜି ସ୍ଥାପନକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ବୁଧବାର (୨୫.୦୫.୨୦୧୬) ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପିଛିଲାଭାବେ ଅନୁମୋଦନ କରାଯାଇଛି । ଏହି ବୈଷୟିକ ଶିକ୍ଷାନୁଷ୍ଠାନଟି ଆନ୍ଧ୍ର ପ୍ରଦେଶ ସମିତି ପଞ୍ଜିକରଣ ଆଇନ-୨୦୦୧ ଅନୁଯାୟୀ ପଞ୍ଜିକୃତ ହୋଇଥିଲା ବେଳେ ୨୦୧୫ ଅଗଷ୍ଟ ୨୦ ତାରିଖରୁ କାର୍ଯ୍ୟକ୍ଷମ ହୋଇଛି । ଏହି ପରିପ୍ରେକ୍ଷୀରେ କେନ୍ଦ୍ର କ୍ୟାବିଟେନ ମଧ୍ୟ ଏକ ବିଧେୟକ ଅଣାଯିବା ପ୍ରସ୍ତାବକୁ ଅନୁମୋଦନ ଦେଇଛନ୍ତି । ସେହି ବିଧେୟକଟିର ନାମ ହେଉଛି ନେସନାଲ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜି, ସାଇନ୍ସ ଏଜୁକେଶନ ଏଣ୍ଡ ରିସର୍ଚ୍ଚ (ଆମେଣ୍ଡମେଣ୍ଟ) ବିଲ – ୨୦୧୬ । ତାହାର ପ୍ରଥମ ପରିଚ୍ଛେଦରେ ଆନ୍ଧ୍ର ପ୍ରଦେଶର ଏନ୍.ଆଇ.ଟି ସ୍ଥାନ ପାଇବ । ଏହା ଦ୍ୱାରା ସେହି ଏନ୍.ଆଇ.ଟି କୁ ଆଇନଗତ ଅଧିକାର ମିଳିପାରିବ । ଏହି ବୈଷୟିକ ଶିକ୍ଷା ଅନୁଷ୍ଠାନକୁ ଭାରତ ସରକାର ଆର୍ଥିକ ଅନୁଦାନ ଦେଉଥିବା ବେଳେ ସଂପୃକ୍ତ ସମିତି ଦ୍ୱାରା ପରିଚାଳିତ ହୋଇ ଆସୁଛି । ଏଣିକି ତାହା ସଂପୂର୍ଣ୍ଣ ଭାବେ କେନ୍ଦ୍ର ସରକାରଙ୍କ ଅଧିନକୁ ଆସିବ । ସି.ଏ.ଜି ଏହାର ଆକାଉଣ୍ଟ୍ସକୁ ଅଡିଡ କରିବେ ବୋଲି କୁହାଯାଇଛି ।
ପ୍ରଧାନମନ୍ତ୍ରୀ ଶ୍ରମ ଯୋଗୀ ମନ-ଧନ ଯୋଜନାର ଶୁଭାରମ୍ଭ କଲେ ପ୍ରଧାନମନ୍ତ୍ରୀ ମୋଦୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜରାଟର ଭସ୍ତ୍ରଲ ଠାରେ ପ୍ରଧାନମନ୍ତ୍ରୀ ଶ୍ରମ ଯୋଗୀ ମନ-ଧନ (PM-SYM) ଯୋଜନାର ଶୁଭାରମ୍ଭ କରିଛନ୍ତି । ସେ ମଧ୍ୟ ବଛା ବଛା ହିତାଧିକାରୀମାନଙ୍କୁ PM-SYM ପେନସନ କାର୍ଡ ବଣ୍ଟନ କରିଥିଲେ । ଭିଡିଓ କନଫରେନ୍ସି ମାଧ୍ୟମରେ ଦେଶବ୍ୟାପୀ ଥିବା 3 ଲକ୍ଷ ଜନସେବା କେନ୍ଦ୍ରରେ 2 କୋଟିରୁ ଊର୍ଦ୍ଧ୍ଵ ଶ୍ରମଜୀବୀ ଏହି ଶୁଭାରମ୍ଭ କାର୍ୟ୍ୟକ୍ରମକୁ ଦେଖିଥିଲେ । ଏହାକୁ ଏକ ଐତିହାସିକ ଦିନ ଭାବେ ଅଭିହିତ କରି ପ୍ରଧାନମନ୍ତ୍ରୀ PM-SYM ଯୋଜନାକୁ ଦେଶର 42 କୋଟି ଦୃଢ଼ ଅସଂଗଠିତ କ୍ଷେତ୍ରର ଶ୍ରମଜୀବୀମାନଙ୍କ ଉଦ୍ଦେଶ୍ୟରେ ଉତ୍ସର୍ଗ କରିଥିଲେ । ସେ କହିଥିଲେ ଯେ ଏହି ଯୋଜନାରେ ପଞ୍ଜିକୃତ ହୋଇଥିବା ଅସଂଗଠିତ କ୍ଷେତ୍ରର ଶ୍ରମିକମାନେ ସେମାନଙ୍କ ବୃଦ୍ଧାବସ୍ଥା ସମୟରେ 3 ହଜାର ଟଙ୍କାର ମାସିକ ସୁନିଶ୍ଚିତ ପେନସନ ପାଇପାରିବେ । ସ୍ୱାଧୀନତା ପରେ ପ୍ରଥମ ଥର ପାଇଁ ଏପରି ଏକ ଯୋଜନା ଅନୌପଚାରିକ କ୍ଷେତ୍ରରେ ନିୟୋଜିତ ଶ୍ରମିକମାନଙ୍କ ଲାଗି ଆରମ୍ଭ କରାଯାଇଛି ବୋଲି ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ । PM-SYMର ଲାଭ ବିଷୟରେ ପ୍ରଧାନମନ୍ତ୍ରୀ ବିସ୍ତୃତ ଭାବେ ବର୍ଣ୍ଣନା କରିଥିଲେ । ହିତାଧିକାରୀ ଯେତିକି ଟଙ୍କାର ଯୋଗଦାନ ଦେବେ କେନ୍ଦ୍ର ସରକାର ମଧ୍ୟ ସମାନ ପରିମାଣର ଯୋଗଦାନ କରିବେ ବୋଲି ପ୍ରଧାନମନ୍ତ୍ରୀ କହିଥିଲେ । ମାସିକ 15 ହଜାର ଟଙ୍କାରୁ କମ ଆୟ କରୁଥିବା ଅସଂଗଠିତ କ୍ଷେତ୍ରର ଶ୍ରମିକମାନେ ନିକଟସ୍ଥ ଜନସେବା କେନ୍ଦ୍ରକୁ ଯାଇ ଏହି ଯୋଜନାରେ ପଞ୍ଜିକୃତ ହେବା ପାଇଁ ପ୍ରଧାନମନ୍ତ୍ରୀ ଆହ୍ୱାନ କରିଥିଲେ । ପଞ୍ଜିକରଣ ପ୍ରକ୍ରିୟାରେ କୌଣସି ଅସୁବିଧା ହେବ ନାହିଁ ବୋଲି ଆଶ୍ୱସ୍ତି ପ୍ରଦାନ କରି ଉପସ୍ଥିତ ଜନସମାବେଶକୁ ଶ୍ରୀ ମୋଦୀ କହିଥିଲେ ଯେ କେବଳ ଆଧାର ସଂଖ୍ୟା ଏବଂ ବ୍ୟାଙ୍କ ବିବରଣୀ ସହିତ ଏକ ଫର୍ମ ପୂରଣ କରିବାକୁ ପଡ଼ିବ । ଜନସେବା କେନ୍ଦ୍ରରେ ହିତାଧିକାରୀଙ୍କ ପଞ୍ଜିକରଣ ଖର୍ଚ୍ଚ କେନ୍ଦ୍ର ସରକାର ବହନ କରିବେ । “ଏହା ଡିଜିଟାଲ ଇଣ୍ଡିଆର ଚମତ୍କାର” ବୋଲି ପ୍ରଧାନମନ୍ତ୍ରୀ କହିଥିଲେ । ନିଜ ଘରେ କିମ୍ବା ପଡ଼ୋଶୀରେ ହୁଅନ୍ତୁ ପଛେ, ଅସଂଗଠିତ କ୍ଷେତ୍ରରେ କାର୍ୟ୍ୟ କରୁଥିବା ଲୋକମାନଙ୍କୁ ପିଏମ-ଏସୱାଇଏମରେ ପଞ୍ଜିକରଣ କରିବାରେ ସହାୟତା କରିବା ନିମନ୍ତେ ପ୍ରଧାନମନ୍ତ୍ରୀ ନାଗରିକମାନଙ୍କୁ ନିବେଦନ କରିଥିଲେ । ସ୍ୱଚ୍ଛଳ ବର୍ଗଙ୍କ ଏହି କାର୍ୟ୍ୟ ଗରିବମାନଙ୍କୁ ବ୍ୟାପକ ଭାବେ ଲାଭାନ୍ୱିତ କରିବ । ସେ ଉଲ୍ଲେଖ କରିଥିଲେ ଯେ ଶ୍ରମିକମାନଙ୍କୁ ସମ୍ମାନ କରିବା ଦ୍ୱାରା ଦେଶ ଆଗକୁ ବଢ଼ିପାରିବ । ପ୍ରଧାନମନ୍ତ୍ରୀ କହିଥିଲେ ଯେ ଆୟୁଷ୍ମାନ ଭାରତ, ପ୍ରଧାନମନ୍ତ୍ରୀ ଜୀବନ ଜ୍ୟୋତି ବୀମା ଯୋଜନା, ପ୍ରଧାନମନ୍ତ୍ରୀ ସୁରକ୍ଷା ବୀମା ଯୋଜନା, ପ୍ରଧାନମନ୍ତ୍ରୀ ଆବାସ ଯୋଜନା, ଉଜ୍ଜ୍ୱଳା ଯୋଜନା, ସୌଭାଗ୍ୟ ଯୋଜନା ଏବଂ ସ୍ୱଚ୍ଛ ଭାରତ ଭଳି କେନ୍ଦ୍ର ସରକାରଙ୍କ ବିଭିନ୍ନ ଯୋଜନା ଅଂସଗଠିତ କ୍ଷେତ୍ରରେ କାର୍ୟ୍ୟରତ ଲୋକମାନଙ୍କ ପାଇଁ ବିଶେଷ ଭାବେ ଉଦ୍ଦିଷ୍ଟ । ଦେଶରେ ମହିଳା ଏବଂ ଶିଶୁକନ୍ୟାଙ୍କ ସଶକ୍ତିକରଣ ପାଇଁ ସରକାରଙ୍କ ଦ୍ୱାରା ନିଆଯାଇଥିବା ପଦକ୍ଷେପ ବିଷୟରେ ମଧ୍ୟ ସେ ଉଲ୍ଲେଖ କରିଥିଲେ । ପିଏମ-ଏସୱାଇଏମ ସହିତ ‘ଆୟୁଷ୍ମାନ ଭାରତ’ ଅଧୀନରେ ଦିଆଯାଉଥିବା ସ୍ୱାସ୍ଥ୍ୟ ବୀମା ଏବଂ ‘ପ୍ରଧାନମନ୍ତ୍ରୀ ଜୀବନ ଜ୍ୟୋତି ବୀମା ଯୋଜନା’ ଏବଂ ‘ପ୍ରଧାନମନ୍ତ୍ରୀ ସୁରକ୍ଷା ବୀମା ଯୋଜନା’ ଅନ୍ତର୍ଗତ ଦିଆଯାଉଥିବା ଜୀବନ ବୀମା ଏବଂ ଶାରିରୀକ ଅକ୍ଷମତା ବୀମା ଭଳି ଯୋଜନା ଅସଂଗଠିତ କ୍ଷେତ୍ରରେ କାର୍ୟ୍ୟ କରୁଥିବା ଶ୍ରମିକମାନଙ୍କ ପାଇଁ ସେମାନଙ୍କ ବୃଦ୍ଧାବସ୍ଥାରେ ବିସ୍ତୃତ ସାମାଜିକ ସୁରକ୍ଷା ସୁନିଶ୍ଚିତ କରିବ । ଦୁର୍ନୀତି ବିରୋଧରେ ତାଙ୍କର ଦୃଢ଼ ପ୍ରତିବଦ୍ଧତାକୁ ଦୋହରାଇ ପ୍ରଧାନମନ୍ତ୍ରୀ କହିଥିଲେ ଯେ ତାଙ୍କ ସରକାର ଭ୍ରଷ୍ଟାଚାର ଓ ଦଲାଲି ଶେଷ କରିବା ଲାଗି ପ୍ରତିବଦ୍ଧ । ପ୍ରଧାନମନ୍ତ୍ରୀ ସବୁବେଳେ ସଜାଗ ରହିଥିବା ସେ ଉଲ୍ଲେଖ କରିଥିଲେ ।
ଗୁଜୁରାଟର ମୋଧେରା ସ୍ଥିତ ମୋଧେଶ୍ୱରୀ ମାତା ମନ୍ଦିରରେ ଦର୍ଶନ ଏବଂ ପୂଜାର୍ଚ୍ଚନା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ମୋଧେରା ସ୍ଥିତ ମୋଧେଶ୍ୱରୀ ମାତା ମନ୍ଦିର ଗସ୍ତ କରି ଆଜି ଦର୍ଶନ ଓ ପୂଜାର୍ଚ୍ଚନା କରିଥିଲେ । ପ୍ରଧାନମନ୍ତ୍ରୀ ପହଞ୍ଚିବା ପରେ ତାଙ୍କୁ ସମ୍ବର୍ଦ୍ଧିତ କରାଯାଇଥିଲା । ଶ୍ରୀ ମୋଦୀ ଯୋଡ ହସ୍ତରେ ଦେବୀଙ୍କଠାରୁ ଆଶୀର୍ବାଦ ଗ୍ରହଣ କରିଥିଲେ ଏବଂ ଗର୍ଭଗୃହରେ ଥିବା ମୋଧେଶ୍ୱରୀ ମାତାଙ୍କ ପ୍ରତିମା ଆଗରେ ମୁଣ୍ଡ ନୁଆଁଇଥିଲେ । ପ୍ରଧାନମନ୍ତ୍ରୀଙ୍କ ସହ ଗୁଜୁରାଟର ମୁଖ୍ୟମନ୍ତ୍ରୀ ଶ୍ରୀ ଭୁପେନ୍ଦ୍ର ପଟେଲ ଏବଂ ସାଂସଦ ଶ୍ରୀ ସି ଆର ପାଟିଲ ମଧ୍ୟ ଉପସ୍ଥିତ ଥିଲେ । ଏହାପୂର୍ବରୁ ଆଜି ପ୍ରଧାନମନ୍ତ୍ରୀ ଗୁଜୁରାଟର ମେହସାନା, ମୋଧେରାରେ ୩୯୦୦ କୋଟିରୁ ଅଧିକ ମୂଲ୍ୟର ଏକାଧିକ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ଏବଂ ଉତ୍ସର୍ଗ କରିଥିଲେ । ପ୍ରଧାନମନ୍ତ୍ରୀ ମଧ୍ୟ ମୋଧେରାକୁ ଭାରତର ପ୍ରଥମ ୨୪ଘଣ୍ଟିଆ ସୌରଶକ୍ତି ଚାଳିତ ଗ୍ରାମ ବୋଲି ଘୋଷଣା କରିଥିଲେ ।
୨୦୨୧ ବ୍ୟାଚ୍ ର ତାଲିମ ନେଉଥିବା ଆଇଏଫ୍‍ଏସ୍‍ ଅଧିକାରୀମାନେ ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ୨୦୨୧ ବ୍ୟାଚ୍‌ର ଭାରତୀୟ ବିଦେଶ ସେବା (ଆଇଏଫଏସ୍‌) ର ତାଲିମ ନେଉଥିବା ଅଧିକାରୀମାନେ ଆଜି ୭ ଲୋକ କଲ୍ୟାଣ ମାର୍ଗରେ ଭେଟିଥିଲେ । ଏକ ସ୍ୱତନ୍ତ୍ର ଏବଂ ଅନୌପଚାରିକ ଆଲୋଚନାରେ ପ୍ରଧାନମନ୍ତ୍ରୀ ତାଲିମ ନେଉଥିବା ଆଇଏଫଏସ ଅଫିସର ମାନଙ୍କୁ ଏହି ସେବାରେ ଯୋଗ ଦେଇଥିବାରୁ ଅଭିନନ୍ଦନ ଜଣାଇବା ସହ ସେମାନେ ବର୍ତ୍ତମାନ ବିଶ୍ୱରେ ଭାରତର ପ୍ରତିନିଧିତ୍ୱ କରିବାର ସୁଯୋଗ ପାଇବେ ବୋଲି କହିଛନ୍ତି । ସେବାରେ ଯୋଗଦେବା ପଛର କାରଣ ସଂକ୍ରାନ୍ତରେ ସେ ସେମାନଙ୍କ ସହ ଆଲୋଚନା କରିଥିଲେ । ୨୦୨୩ ଆନ୍ତର୍ଜାତୀୟ ମିଲେଟ୍ ବର୍ଷ ବିଷୟରେ ସେ ବିସ୍ତୃତ ଭାବରେ ଆଲୋଚନା କରିଥିଲେ ଏବଂ ସେମାନେ କିପରି ମିଲେଟ୍‌କୁ ଲୋକପ୍ରିୟ କରିବାରେ ସହଯୋଗ କରିପାରିବେ ଯାହା ଦ୍ୱାରା ଆମର କୃଷକମାନେ ଉପକୃତ ହୋଇପାରିବେ ସେ ବିଷୟରେ କଥା ହୋଇଥିଲେ । ମିଲେଟଗୁଡିକ କିପରି ପରିବେଶ ଅନୁକୂଳ ଏବଂ ସ୍ୱାସ୍ଥ୍ୟ ପାଇଁ ମଧ୍ୟ ଲାଭଦାୟକ ସେ ବିଷୟରେ ସେ କହିଥିଲେ । ସେ ଲାଇଫ୍‍ (ପରିବେଶ ପାଇଁ ଜୀବନଶୈଳୀ) ଏବଂ ପରିବେଶର ଉପକାର କରିବା ପାଇଁ ଜଣେ କିପରି ଜୀବନଶୈଳୀରେ ଛୋଟ ପରିବର୍ତ୍ତନ ଆଣିପାରିବ ସେ ବିଷୟରେ ମଧ୍ୟ ଆଲୋଚନା କରିଥିଲେ । ତାଲିମ ନେଉଥିବା ଅଧିକାରୀମାନେ ଚଳିତ ବର୍ଷର ସ୍ୱାଧୀନତା ଦିବସ ଭାଷଣରେ ତାଙ୍କ ଦ୍ୱାରା ପ୍ରଦାନ କରାଯାଇଥିବା ପଞ୍ଚ ପ୍ରାଣ ବିଷୟରେ ଆଲୋଚନା କରିଥିଲେ ଏବଂ ଆଇଏଫଏସ୍ ଅଧିକାରୀମାନେ ଏହି ପ୍ରାପ୍ତି ଦିଗରେ କିପରି ସହଯୋଗ କରିପାରିବେ ସେ ବିଷୟରେ ମତାମତ ପ୍ରଦାନ କରିଥିଲେ । ଆସନ୍ତା ୨୫ ବର୍ଷ ମଧ୍ୟରେ ସେମାନେ କିପରି ନିଜକୁ ବିକଶିତ ପାରିବେ ଏବଂ ଦେଶର ଅଭିବୃଦ୍ଧି ପାଇଁ ଉପଯୋଗୀ ହୋଇପାରିବେ ସେନେଇ ଚିନ୍ତା କରିବାକୁ ଏବଂ ଯୋଜନା ପ୍ରସ୍ତୁତ କରିବାକୁ ତାଲିମ ନେଉଥିବା ଅଧିକାରୀମାନଙ୍କୁ ପ୍ରଧାନମନ୍ତ୍ରୀ ପରାମର୍ଶ ଦେଇଛନ୍ତି ।
ସଂସଦ ଭବନରେ ମଧ୍ୟାହ୍ନ ଭୋଜନ କଲେ ପ୍ରଧାନମନ୍ତ୍ରୀ ଓ ଅନ୍ୟ ନେତୃବର୍ଗ : ଦିଆଗଲା ମିଲେଟରେ ପ୍ରସ୍ତୁତ ବ୍ୟଞ୍ଜନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନ୍ୟ ନେତାମାନଙ୍କ ସହିତ ସଂସଦ ଭବନ ପରିସରରେ ମଧ୍ୟାହ୍ନ ଭୋଜନ କରିଛନ୍ତି । ଭୋଜନରେ ସମସ୍ତଙ୍କୁ ମିଲେଟ୍‌ (ମୋଟା ଶସ୍ୟ)ରେ ପ୍ରସ୍ତୁତ ବ୍ୟଞ୍ଜନ ଦିଆଯାଇଥିଲା। ଭାରତ ୨୦୨୩କୁ ଅନ୍ତର୍ଜାତୀୟ ମିଲେଟ୍‌ ବର୍ଷ ଭାବେ ପାଳନ କରିବାକୁ ଯାଉଥିବାରୁ ଏହି କାର୍ଯ୍ୟକ୍ରମ ଆୟୋଜନ କରାଯାଇଥିଲା। ଏକ ଟୁଇଟ୍‌ରେ ପ୍ରଧାନମନ୍ତ୍ରୀ କହିଛନ୍ତି; ‘‘ଆମେ ୨୦୨୩କୁ ଅନ୍ତର୍ଜାତୀୟ ମିଲେଟ୍‌ ବର୍ଷ ଭାବେ ପାଳନ କରିବାକୁ ଯାଉଥିବାରୁ, ସଂସଦ ଭବନରେ ସୁସ୍ବାଦୁ ମଧ୍ୟାହ୍ନ ଭୋଜନ ପ୍ରସ୍ତୁତ କରାଯାଇଥିଲା, ଏଥିରେ ମିଲେଟ୍‌ରେ ପ୍ରସ୍ତୁତ ବ୍ୟଞ୍ଜନ ଅର୍ପଣ କରାଯାଇଥିଲା। ଦଳମତ ନିର୍ବିଶେଷରେ ଏଥିରେ ସମସ୍ତେ ସାମିଲ ହେବା ଖୁସିର ବିଷୟ।’’
ଲଚିତ ଦିବସ ଅବସରରେ ଲଚିତ ବୋରଫୁକନଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଲଚିତ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲଚିତ ବୋରଫୁକନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟ ମାଧ୍ୟମରେ କହିଛନ୍ତି; “ଲଚିତ ଦିବସ ଅବସରରେ ବୀର ଲଚିତ ବୋରଫୁକନଙ୍କୁ ଶ୍ରଦ୍ଧାଞ୍ଜଳି । ବୀରତ୍ୱ, ସାହସ ତଥା ମହାନ ଅହମୀୟା ସଂସ୍କୃତିର ରକ୍ଷକ ଭାବେ ସେ ସ୍ମରଣୀୟ । ସମସ୍ତଙ୍କ ପାଇଁ ସମତା, ନ୍ୟାୟ ଓ ଗରିମା ଭଳି ଆଦର୍ଶ ପାଇଁ ସେ ପ୍ରତିବଦ୍ଧ ଥିଲେ ।”
ଜୁନ୍‍ ୯ ତାରିଖରେ ପ୍ରଗତି ମଇଦାନରେ ବାୟୋଟେକ୍ ଷ୍ଟାର୍ଟଅପ୍ ଏକ୍ସପୋ – ୨୦୨୨ କୁ ଉଦଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୯ ଜୁନ୍ ଦିନ ପୂର୍ବାହ୍ନ ୧୦:୩୦ ରେ ନୂଆଦିଲ୍ଲୀର ପ୍ରଗତି ମଇଦାନରେ ବାୟୋଟେକ୍ ଷ୍ଟାର୍ଟଅପ୍ ଏକ୍ସପୋ – ୨୦୨୨ ର ଉଦଘାଟନ କରିବେ । ଏହି ଅବସରରେ ତାଙ୍କର ସମ୍ବୋଧନ ପରେ ପରେ କାର୍ଯ୍ୟକ୍ରମ ଅନୁଷ୍ଠିତ ହେବ । ବାୟୋଟେକ୍ ଷ୍ଟାର୍ଟଅପ୍ ଏକ୍ସପୋ – ୨୦୨୨ ଦୁଇ ଦିନିଆ କାର୍ଯ୍ୟକ୍ରମ ଜୁନ୍‍ ୯ ଏବଂ ୧୦ ରେ ହେବ । ବାୟୋଟେକ୍ନୋଲୋଜି ବିଭାଗ ଏବଂ ବାୟୋଟେକ୍ନୋଲୋଜି ଶିଳ୍ପ ଅନୁସନ୍ଧାନ ସହାୟତା ପରିଷଦ (ବିଆଇଆରଏସି) ଦ୍ୱାରା ଏହା ଆୟୋଜିତ ହେଉଛି । ବିଆଇଆରଏସି ସ୍ଥାପନର ଦଶ ବର୍ଷ ପୂର୍ତ୍ତି ଅବସରରେ ଏହା ଅନୁଷ୍ଠିତ ହେଉଛି । ଏକ୍ସପୋର ବିଷୟବସ୍ତୁ ହେଉଛି " ବାୟୋଟେକ ଷ୍ଟାର୍ଟଅପ୍ ଇନୋଭେସନ୍ସ: ଆତ୍ମ ନିର୍ଭର ଭାରତ ଅଭିମୁଖେ”। ଉଦ୍ୟୋଗୀ, ନିବେଶକ, ଶିଳ୍ପପତି, ବୈଜ୍ଞାନିକ, ଅନୁସନ୍ଧାନକାରୀ, ବାୟୋ-ଇନକ୍ୟୁବେଟର, ଉତ୍ପାଦକ, ନିୟାମକ, ସରକାରୀ ଅଧିକାରୀ ଇତ୍ୟାଦିଙ୍କୁ ସଂଯୋଗ କରିବା ପାଇଁ ଏହି ଏକ୍ସପୋ ଏକ ପ୍ଲାଟଫର୍ମ ଭାବରେ କାର୍ଯ୍ୟ କରିବ । ଏକ୍ସପୋରେ ପ୍ରାୟ ୩୦୦ ଷ୍ଟଲ୍ ପ୍ରତିଷ୍ଠା ହେବ ଏବଂ ବିଭିନ୍ନ କ୍ଷେତ୍ରରେ ଜୈବ ପ୍ରଯୁକ୍ତିବିଦ୍ୟା ଯେପରିକି ସ୍ୱାସ୍ଥ୍ୟସେବା, ଜେନୋମିକ୍ସ, ବାୟୋଫାର୍ମା, କୃଷି, ଶିଳ୍ପ ବାୟୋଟେକ୍ନୋଲୋଜି, ବର୍ଜ୍ୟବସ୍ତୁରୁ ସମ୍ପଦ, ସ୍ୱଚ୍ଛ ଶକ୍ତି ଆଦି ପ୍ରଦର୍ଶିତ ହେବ ।
ପ୍ରଧାନମନ୍ତ୍ରୀଙ୍କ ଆଗାମୀ ଗୁଜରାଟ ଗସ୍ତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁନ 29 ଠାରୁ ଜୁନ 30, 2017 ପର୍ଯ୍ୟନ୍ତ ଗୁଜରାଟ ଗସ୍ତରେ ଯିବେ । ଏ ସମ୍ପର୍କରେ କ୍ରମାଗତ ଟୁଇଟ ମାଧ୍ୟମରେ ପ୍ରଧାନମନ୍ତ୍ରୀ ତାଙ୍କ ଭାବନା ନିମ୍ନମତେ ବ୍ୟକ୍ତ କରିଛନ୍ତି । “ଆସନ୍ତା କାଲିଠାରୁ ଦୁଇ ଦିନ ପାଇଁ ମୁଁ ଗୁଜରାଟ ଗସ୍ତରେ ଯିବି । ଏହି ଅବସରରେ ମୁଁ ଅହମ୍ମଦାବାଦ, ରାଜକୋଟ, ମୋଦାସା ଏବଂ ଗାନ୍ଧୀନଗରଠାରେ ଆୟୋଜିତ କେତେକ କାର୍ଯ୍ୟକ୍ରମରେ ଯୋଗଦେବି । ପ୍ରଥମ କାର୍ଯ୍ୟକ୍ରମ ସାବରମତୀ ଆଶ୍ରମରେ ଅନୁଷ୍ଠିତ ହେବ । ସାବରମତୀ ଆଶ୍ରମ ପ୍ରତିଷ୍ଠାର ଶତାବ୍ଦୀ ସମାରୋହ ଅଂଶବିଶେଷ ସ୍ୱରୂପ ସେ ଏଥିରେ ଯୋଗଦାନ କରିବେ । ସାବରମତୀ ଆଶ୍ରମର ଦ୍ୱିତୀୟ କାର୍ଯ୍ୟକ୍ରମ ଭାବେ ଶ୍ରୀମଦ ରାଜଚନ୍ଦ୍ରଜୀଙ୍କ 150ତମ ଜନ୍ମ ବାର୍ଷିକୀ ଉପଲକ୍ଷେ ଆୟୋଜିତ କାର୍ଯ୍ୟକ୍ରମରେ ସାମିଲ ହେବି । ଶ୍ରୀ ରାଜଚନ୍ଦ୍ରଜୀ ମହାତ୍ମା ଗାନ୍ଧୀଙ୍କର ଗୁରୁଥିଲେ । ଏହାପରେ ମୁଁ ରାଜକୋଟ ଗସ୍ତରେ ଯାଇ ଏକ ସାମାଜିକ ଅଧିକାରୀତା କାର୍ଯ୍ୟକ୍ରମରେ ସାମିଲ ହେବି ଏବଂ ସେଠାରେ ଉପସ୍ଥିତ ଦିବ୍ୟାଙ୍ଗ ଭାଇଭଉଣୀଙ୍କ ସହ ଭାବ ବିନିମୟ କରିବି । (Aji Dam) ଅଯୀ ଡ୍ୟାମଠାରେ ଆୟୋଜିତ କାର୍ଯ୍ୟକ୍ରମରେ ସାମିଲ ହୋଇ ଏକ ଜଳସେଚନ ଓ ଜଳ ବଣ୍ଟନ ସମ୍ପର୍କୀତ ପ୍ରକଳ୍ପକୁ ଜାତି ଉଦ୍ଦେଶ୍ୟରେ ଉତ୍ସର୍ଗ କରିବି । 30 ତାରିଖ ସକାଳେ ମୋଦାସାଠାରେ ଉତରକ, ମାଜୁମ ଓ ମେସୱେ ଉପରେ ଆଧାରିତ ଜଳ ଯୋଗାଣ ଯୋଜନାକୁ ଉତ୍ସର୍ଗ କରିବି । ସରକାର ବୟନଶିଳ୍ପ ସେକ୍ଟରକୁ ସାହାଯ୍ୟ ସହଯୋଗ ଯୋଗାଇଦେବା ନିମନ୍ତେ ଅନେକଗୁଡିଏ ପଦକ୍ଷେପ ଗ୍ରହଣ କରିଛନ୍ତି ଯାହା ଅନେକ ଲୋକଙ୍କ ପାଇଁ କର୍ମସଂସ୍ଥାନ ଯୋଗାଇପାରୁଛି । 30 ତାରିଖ ସନ୍ଧ୍ୟାରେ ମୁଁ ଏକ ସମନ୍ୱିତ କ୍ରୀଡା ଓ ମନୋରଂଜନ ପ୍ରକଳ୍ପ “ଆଇନା ପ୍ରକଳ୍ପ”କୁ ଉଦଘାଟନ କରିବାର କାର୍ଯ୍ୟକ୍ରମ ରହିଛି” ।
ମଣିପୁର ରାଜ୍ୟର ୫୦ତମ ପ୍ରତିଷ୍ଠା ଦିବସରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

ମଣିପୁର ରାଜ୍ୟର ୫୦ତମ ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଣିପୁରବାସୀଙ୍କୁ ଅଭିନନ୍ଦନ ଜଣାଇଛନ୍ତି । ଏହି ଅବସରର ଉଦବୋଧନ ଦେଇ ସେ ଏହି ମହିମାନ୍ୱିତ ଯାତ୍ରାରେ ଯୋଗଦାନ କରିଥିବା ପ୍ରତ୍ୟେକ ବ୍ୟକ୍ତିଙ୍କ ତ୍ୟାଗ ଓ ଉଦ୍ୟମ ପ୍ରତି ଶ୍ରଦ୍ଧାଞ୍ଜଳି ଜଣାଇଛନ୍ତି । ଐତିହାସିକ ଉତଥାନ ପତନ ମଧ୍ୟରେ ମଣିପୁରବାସୀଙ୍କ ଏକତା ଓ ନମନୀୟତା ସେମାନଙ୍କ ପ୍ରକୃତ ଶକ୍ତି ବୋଲି ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଛନ୍ତି । ସେ ମଣିପୁରବାସୀଙ୍କ ଆଶା ଆକାଂକ୍ଷା ନେଇ ପ୍ରାଥମିକ ତଥ୍ୟ ହାସଲ କଲାପରେ ଯାଇ ଏହା ତାଙ୍କୁ ରାଜ୍ୟର ସମସ୍ୟା ସମାଧାନ ଦିଗରେ ବାଟ କଢ଼ାଇଥିଲା ବୋଲି ଦୃଢ଼ତାର ସହ ଦୋହରାଇଥିଲେ । ମଣିପୁରବାସୀ ସେମାନଙ୍କ ଆକାଂକ୍ଷିତ ଶାନ୍ତି ଫେରି ପାଇବା ଯୋଗୁ ସେ ଖୁସୀ ପ୍ରକଟ କରିଥିଲେ । ବନ୍ଦ ଓ ଅବରୋଧରୁ ମୁକ୍ତି ସହ ଶାନ୍ତି ପାଇଁ ମଣିପୁର ହକଦାର ବୋଲି ସେ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ମଣିପୁରକୁ କ୍ରୀଡାର ଶକ୍ତିକେନ୍ଦ୍ର ଭାବେ ଗଢ଼ିତୋଳିବାକୁ ସରକାର ଅଙ୍ଗୀକାରବଦ୍ଧ । ସେ କହିଥିଲେ ଯେ ମଣିପୁରର ପୁଅ-ଝିଅମାନେ କ୍ରୀଡା କ୍ଷେତ୍ରରେ ଦେଶପାଇଁ ଗୌରବ ଆଣିଛନ୍ତି ଓ ସେମାନଙ୍କ କ୍ରୀଡା ପ୍ରତି ଅନୁରାଗ ଓ ସାମର୍ଥ୍ୟକୁ ସମ୍ମାନ ଦେଇ ଦେଶର ପ୍ରଥମ କ୍ରୀଡା ବିଶ୍ୱବିଦ୍ୟାଳୟ ମଣିପୁରରେ ସ୍ଥାପନ କରାଯାଇଛି । ଷ୍ଟାର୍ଟଅପ କ୍ଷେତ୍ରରେ ମଧ୍ୟ ମଣିପୁର ଯୁବଗୋଷ୍ଠୀର ସଫଳତାର ସେ ଉଲ୍ଲେଖ କରିଥିଲେ । ସରକାର ସ୍ଥାନୀୟ ହସ୍ତକଳାର ପ୍ରଚାର ପ୍ରସାର ପାଇଁ ମଧ୍ୟ ଅଙ୍ଗୀକାରବଦ୍ଧ ବୋଲି ସେ କହିଥିଲେ । ଆକ୍ଟଇଷ୍ଟ ନୀତିରେ ଉତ୍ତରପୂର୍ବାଞ୍ଚଳର କେନ୍ଦ୍ର ଭାବେ ଗଢ଼ିତୋଳିବାରେ ମଣିପୁରର ପ୍ରମୁଖ ଭୂମିକା ରହିଛି ବୋଲି ପ୍ରଧାନମନ୍ତ୍ରୀ ଦୃଢ଼ତାର ସହ କହିଥିଲେ । ଡବଲ ଇଞ୍ଜିନ ସରକାର ଯୋଗୁଁ ମଣିପୁର ରେଳବାଇ ଭଳି ବହୁ ପ୍ରତିକ୍ଷୀତ ସୁବିଧାସୁଯୋଗ ପାଉଛି ବୋଲି ସେ କହିଥିଲେ । ଜିରୀବମ-ଟୁପୁଲ-ଇମ୍ଫାଲ ରେଳ ଲାଇନ ସମେତ ହଜାର ହଜାର କୋଟି ଟଙ୍କା ବ୍ୟୟରେ ସଂଯୋଗୀକରଣ ପ୍ରକଳ୍ପ କାର୍ଯ୍ୟ ଆଗେଇ ଚାଲିଛି । ସେହିପରି ଇମ୍ଫାଲ ବିମାନବନ୍ଦର ଆନ୍ତର୍ଜାତିକ ମାନ୍ୟତା ପାଇବା ଯୋଗୁ ଦିଲ୍ଲୀ, କୋଲକାତା ଓ ବାଙ୍ଗାଲୁରୁ ଇତ୍ୟାଦି ସହ ଉତ୍ତରପୂର୍ବାଞ୍ଚଳ ରାଜ୍ୟ ସମୂହର ଯୋଗାଯୋଗରେ ଉନ୍ନତି ଘଟଛି । ଭାରତ-ମିଆଁମାର-ଥାଇଲାଣ୍ଡ ତ୍ରିସ୍ତରୀୟ ରାଜପଥ ଓ ୯ ହଜାର କୋଟି ଟଙ୍କାର ପ୍ରାକୃତିକ ଗ୍ୟାସ ପାଇପ ଲାଇନ ଯୋଗୁ ମଣିପୁର ଅନେକ ସୁବିଧା ପାଇବ । ପ୍ରଧାନମନ୍ତ୍ରୀ କହିଥିଲେ ଯେ ମଣିପୁରର ଅଭିବୃଦ୍ଧି ଯାତ୍ରା ପଥରେ ଥିବା ବାଧାବିଘ୍ନ ଘୁଞ୍ଚିଯାଇଛି ଓ ଆଗାମୀ ୨୫ ବର୍ଷ ମଣିପୁର ନିମନ୍ତେ ପ୍ରଗତିର ଅମୃତ କାଳ ହେବ । ଉପସଂହାରରେ ସେ ରାଜ୍ୟର ଡବଲ ଇଞ୍ଜିନ ଅଭବୃଦ୍ଧିର ଶୁଭେଚ୍ଛା କାମନା କରିଥିଲେ ।